Von Wrightin taiteilijaveljekset

Von Wrightin taiteilijaveljekset olivat suomalaiset taidemaalarit Magnus von Wright (1805–1868), Wilhelm von Wright (1810–1887) ja Ferdinand von Wright (1822–1906).Pennonen, Anna-Maria (teoksessa Veljekset von Wright: Taide, tiede ja elämä, 2017), s. 8. Heidät tunnetaan parhaiten lintuaiheisista maalauksistaan ja grafiikastaan, mutta he olivat myös ansioituneita lintutieteilijöitä.

Kuvataiteilijoina
Von Wrightin taiteilijaveljekset tunnetaan parhaiten lintuaiheisista maalauksistaan ja grafiikastaan. Heidän teoksensa ovat yhtäältä luonnonrakkaudesta kumpuavaa taidetta ja toisaalta yksityiskohtien tarkkuudessaan tieteellistä kuvitusta. Veljekset työskentelivät aikana, jolloin valokuvaaminen ei vielä ollut kehittynyt, joten piirtäminen ja maalaaminen oli ainoa merkittävä tapa dokumentoida asioita visuaalisesti. Lintuaiheisten teostensa lisäksi Magnus ja Ferdinand tekivät maisema-aiheisia piirustuksia, maalauksia sekä asetelmia, ja Ferdinand myös muotokuvia. Magnus von Wright oli yksi Suomen merkittävimmistä maisemamaalareista 1840-luvulla ja Ferdinand vastaavasti 1850-luvulla. Wilhelm von Wright teki uransa Ruotsissa, keskittyi tieteelliseen kuvittamiseen ja teki pääasiassa grafiikkaa.Pennonen, Anna-Maria (teoksessa Veljekset von Wright: Taide, tiede ja elämä, 2017), s. 11.

Esimerkkejä

Lintutieteilijöinä
Von Wrightin taiteilijaveljesten peruskoulutus oli jäänyt vähäiseksi, eikä heistä kukaan edennyt varsinaiselle akateemiselle uralle. Tietämyksensä luonnosta he keräsivät empiristiseen eläintieteeseen ja kenttäornitologiaan kuuluvilla kokemuksilla ja säännöllisellä havainnoinnilla.Pennonen, Anna-Maria (teoksessa Veljekset von Wright: Taide, tiede ja elämä, 2017), s. 30. Koska veljekset olivat kokeneita lintujen tarkkailijoita ja kuvaajia, heille kertyi linnuista laaja-alainen tieteellinen tuntemus. Magnus von Wrightiä pidetäänkin Suomen ornitologian pioneerina. Veljekset olivat tieteellisten seurojen aktiiviisia jäseniä, ja Magnus von Wright kutsuttiin Suomen Tiedeseuran jäseneksiLeikola, Anto & Lokki, Juhani & Stjernberg, Torsten (teoksessa Veljekset von Wright: Taide, tiede ja elämä, 2017), s. 110. ja hänet nimettiin vuonna 1845 Helsingin yliopiston ensimmäiseksi konservaattoriksi.Leikola, Anto & Lokki, Juhani & Stjernberg, Torsten (teoksessa Veljekset von Wright: Taide, tiede ja elämä, 2017), s. 122.

Tutkijoina von Wrightin veljekset paneutuivat erityisesti lintujen ulkonäköön mutta olivat kiinnostuneita myös lintujen fenologiasta ja levinneisyydestä sekä tiettyjen lintulajien höyhenpukujen vaihtelusta. Lintunsa he keräsivät ampumalla sekä ostamalla niitä satamista. He tutkivat lintuja myös luonnontieteellisissä museoissa Helsingissä, Pietarissa ja Tukholmassa. Magnus von Wrightilla oli lisäksi oma täytettyjen lintujen kokoelma, ja Wilhelmillä ja Ferdinandilla oli kyyhkyslakat. Von Wrightin taiteilijaveljesten lintutieteellisenä päätyönä voidaan pitää vuosina 1828–1838 ilmestynyttä Svenska Foglar -litografiakokoelmaa.Leikola, Anto & Lokki, Juhani & Stjernberg, Torsten (teoksessa Veljekset von Wright: Taide, tiede ja elämä, 2017), s. 110–112.

Elämäkerrat
Von Wrightin veljekset kuuluivat aateliseen von Wright -sukuun. He kasvoivat Kuopion lähellä sijaitsevassa Haminalahdessa, missä heidän kiinnostuksensa luontoa kohtaan heräsi. He piirsivät ja maalasivat isän kanssa tehdyiltä metsästysretkiltä saatuja lintuja ja niiden lisäksi kotikartanon lähiseudun maisemia ja tapaamiaan ihmisiä. Myöhemmin veljekset maalasivat Haminanlahden ja Kuopion lisäksi myös Helsingissä ja sen ympäristössä, ja Magnus teki myös laajoja tutkimusmatkoja Etelä- ja Itä-Suomessa. Ruotsissa veljekset toimivat tieteellisinä kuvittajina, alussa Tukholmassa, sitten Mörkön saarella ja myöhemmin Orustin saarella Ruotsin länsirannikolla Bohuslänissä.Pennonen, Anna-Maria (teoksessa Veljekset von Wright: Taide, tiede ja elämä, 2017), s. 13.

Ensimmäisenä uransa aloitti veljeksistä vanhin, Magnus. Hän muutti vuonna 1826 Tukholmaan opiskelemaan taidetta ja ryhtyi sen jälkeen kuvittajaksi. Häntä samalle uralle ja avuksi Ruotsiin seurasivat myöhemmin muutkin veljekset. Ruotsissa työskentelyn jälkeen veljekset palasivat Suomeen, paitsi Wilhelm, joka asui Ruotsissa suurimman osan elämästään. Veljekset kävivät hakemassa maalausoppia myös Saksasta. Pisimmän taiteilijanuran veljeksistä teki Ferdinand. Häntä arvostettiin Suomessa vielä 1800-luvun lopulla vanhana mestarina, vaikka hänen tyyliään pidettiinkin jo vanhanaikaisena.Pennonen, Anna-Maria (teoksessa Veljekset von Wright: Taide, tiede ja elämä, 2017), s. 13–27.

Lähteet

Viitteet

Kirjallisuutta
 Leikola, Anto, Lokki, Juhani, Stjernberg, Torsten. Von Wright - veljesten linnut. Otava 2003.
 Ervamaa, Jukka, Karttunen, Ilkka, Holm, Dan, Lehtinen, Susanne, Ulfvens, Johan. Von Wright : taiteilijaveljekset. Retretti 2000.
 Otto Pöyhönen. Linnut - Veljekset von Wright. Tammi 1993. (suuri kirja jossa veljesten maalaamia lintukuvia)

 Aiheesta muualla 



Luokka:74.91 Suomen maalaustaiteen historia
Luokka:Suomalaiset taidemaalarit
Luokka:Sisarukset